
Zanima me da li je osoba koja prekrši zakletvu dužna postiti tri dana uzastopno ili ta tri dana može postiti na prekide?


* 
* 
* 
* 
* 
* 
* 

 
Da li je osoba koja prekrši zakletvu dužna postiti tri dana uzastopno?

Nema sumnje da je bolje postiti tri dana uzastopno, ali ako osoba nije u mogućnosti, dozvoljeno je da u prekidima posti tri dana iskupa za prekršaj zakletve, bez obzira koliki bio prekid između tih dana. “Allah vas neće kazniti ako se zakunete nenamjerno, ali će vas kazniti ako se zakunete namjerno. Iskup za prekršenu zakletvu jeste: da deset siromaha običnom hranom kojom hranite čeljad svoju nahranite, ili da ih odjenete, ili da roba ropstva oslobodite. A onaj ko ne bude mogao – neka tri dana posti.” (El-Maida, 89) Kada Allah navodi ovaj ***[propis](https://pitajucene.com/search/Propis/questions/ "Pretraži pitanja o propisima")***, ne određuje pobliže “uzastopni” ***[post](https://pitajucene.com/search/post/questions/ "Pretraži pitanja o postu")*** tri dana. Dakle, ono što je općenito navedeno, ne može se pobliže odrediti bez postojećeg dokaza. Allah najbolje zna!


Odgovorio: ***[Emir Demir](https://pitajucene.com/search/Emir+Demir/answers/ "Pretražite odgovore od dr. Emir Demir")***, prof.


